Mestské zastupiteľstvo v Košiciach

Uznesenie
z XII. rokovania Mestského zastupiteľstva v Košiciach,
zo dňa 18. júna 2012	     	                              číslo: 321

Plnenie uznesenia Mestského zastupiteľstva v Košiciach č. 215 zo dňa 21. februára 2012 „Parkovanie v meste Košice – rozhodnutie o ďalšom postupe v realizácii parkovacích služieb v zóne spoplatnených parkovacích služieb“

Mestské zastupiteľstvo v Košiciach
podľa § 6 ods. 2 písm. b) Štatútu mesta Košice

na základe vyhodnotenia ponúk v obchodnej verejnej súťaži „Prenájom verejných  platených parkovísk na území Mesta Košice a parkovacieho domu pri Steel aréne v Košiciach za účelom výkonu verejných parkovacích služieb“, vyhlásenej Oznámením o vyhlásení obchodnej verejnej súťaže od 5. 3. 2012, zverejneným na webovej stránke mesta Košice, dňa 6. 3. 2012 v denníku PRAVDA a dňa 7. 3. 2012 v Hospodárskych novinách, vymenovanou komisiou 

schvaľuje  

1.	uzatvorenie nájomnej zmluvy medzi Mestom Košice a spoločnosťou EEI s.r.o. o prenájme nehnuteľného majetku – parkovacích plôch na pozemkoch mesta Košice za účelom výkonu parkovacích služieb podľa predloženého návrhu,   
2.	uzatvorenie nájomnej zmluvy medzi Správou majetku mesta Košice, s.r.o. a spoločnosťou EEI s.r.o. o prenájme Parkovacieho domu za účelom výkonu parkovacích služieb podľa predloženého návrhu.   

	MUDr. Richard Raši, PhD., MPH	
	primátor mesta Košice
	Podpísal dňa: 25. 06. 2012

Za správnosť:   Ing. Pavol Lazúr
                         Ing. Juraj Tache

Zapisovateľka: Blanka Lukáčová